

Ára: 180 Ft

III. évf. 1. szám **Évközi XIX. vasárnap** 2022. augusztus 7.

TESTÜNKTŐL VÁGYAINKIG HÉTVÉGE | 2022.09.30-10.02.

Miért vannak vágyaink? És miért vannak szexuális vágyaink? Mit jelent férfinak és nőnek lenni?

Mi az a tisztaság, és miért hív erre Jézus?

Hogyan ismerkedjünk, randizzunk ilyen célokkal?

Ez csak néhány kérdés, amiről szívesen beszélgetnénk veletek a Testünktől a Vágyainkig Hétvégén.

Szeretnénk megosztani veletek a tapasztalatainkat, és

a Katolikus Egyház tanítását, ami egy felszabadító örömhír!

Ha vannak hasonló kérdések benned, vagy pont

hogy kételkedsz az előzőekben, szívesen hallanál erről bővebben, találkoznál hasonlóan gondolkodó fiatalokkal, várunk szeretettel!

HELYSZÍN

piliscsabai Páduai Szent Antal iskola

KOROSZTÁLY 10-11-12.osztály

KÖLTSÉGEK 12 000 ft (szállás, étkezés)

Kik vagyunk mi? A csapatról: [www.testteo.hu/testteo-csapat/tnv-hetvege](http://www.testteo.hu/testteo-csapat/tnv-hetvege) Hétvégéink a Katolikus Ifjúsági Mozgalom (KIM) és az Esztergom-Budapesti Egyházmegye ifjúsági referensének támogatásával valósulnak meg.

**A HÁZASTÁRSAK MEGÁLDÁSÁNAK RENDJE MISE KERETÉBEN A HÁZASSÁGI ÉVFORDULÓ ALKALMÁVAL**

1. A házasságkötés jelentősebb - például 25., 50. vagy 60. -évfordulója különösen alkalmas, hogy a házasság megkötéséről megemlékezés történjék saját (rituális) mise bemutatásával a Ró mai Misekönyvben jelzett könyörgésekkel együtt (Rituális misék, IV. Misék házastársakért, 2. A házasságkötés évfordulóján).
2. Az igeliturgiában az olvasmányok a rubrikák előírása szerint vehetők akár a Házasságkötés szertartáskönyvében található olvasmányok közül (vö. fentebb, 179-222. szám alatt), akár a *Hálaadás Istennek* miséjéből (vö. A szentmise olvasmányai „A különféle szükségletekben” 277-291. oldal).
3. Az evangélium után a pap a szent szöveg alapján mondandó homíliában fejtse ki a keresztény házasság misztériumát és kegyelmét, ügyelve a résztvevők sajátos körülményeire.
4. Ezután a pap ilyen vagy hasonló szavakkal hívja fel a házastársakat, hogy csendben imádkozzanak és újítsák meg Isten előtt szándékukat, hogy a házasságban szentül kívánnak élni.

Mivel eljött annak az ünnepnek az évfordulója, amelyen életeteket a házasság szentsége által felbonthatatlan kötelékkel összekötöttétek, egykori kölcsönös ígéreteteket újítsátok meg most az Úr előtt. Forduljatok kérésetekkel az Úrhoz, hogy erősítse meg ezeket az ígéreteket isteni kegyelmével.

1. A házastársak ekkor magukban megújítják ígéreteiket.
2. **A** házastársak azonban fennhangon is megújíthatják ígéreteiket, az itt közölt forma szerint, a pap szavait soronként megismételve:

Férj:

Áldott vagy, Istenünk,

mert jóságodból feleségül adtad nekem N. t.

Feleség:

Áldott vagy, Istenünk,

mert jóságodból férjemül adtad nekem N. t.

Mindketten:

Áldott vagy, Istenünk,

mert életünk folyamán jó és balsorsban jóságosan mellettünk álltál.

Kérünk, segíts minket,

hogy a kölcsönös szeretetet hűségesen megőrizzük,

és ezáltal tanúi legyünk annak a szövetségnek,

amelyet a Szentírás szerint az emberekkel kötöttél.

Az Úr őrizzen meg benneteket életetek minden napján.

Legyen számotokra vigasztaló a balsorsban,

segít*ő* a jósorsban, és adja meg,

hogy otthonotok bővelkedjék az ő áldásában.

Krisztus a mi Urunk által.

F.: Ámen.

A gyűrűk megáldása

1. A pap ekkor - ha alkalmas - ezt a könyörgést mondja:

Istenünk, gyarapítsd és szenteld *meg* szolgáid (testvé reink) szeretetét,

hogy akik ezeket a gyűrűket

hűségük jeleként adták át egymásnak,

a házasság szentségének kegyelmében mindenkor gyarapodjanak.

Krisztus, a mi Urunk által.

F. Ámen.

A gyűrűk megincenzálhatók.

1. Ha pedig új gyűrűket adnak át, a pap ezt az áldó könyörgést mondja:

Istenünk, áldd + meg és szenteld meg szolgáid (testvéreink) szeretetét,

hogy akik számára ezek a gyűrűk a hűséget jelzik, azok mindig emlékezzenek a kölcsönös szeretetre és a házasság szentségének kegyelmére.

Krisztus, a mi Urunk által.

F. Ámen.

Más formula: 229. számnál.

1. Következnek az Egyetemes könyörgések, vagyis a Hívek könyörgései a mise szertartásában megszokott módon, vagy az itt közölt formában

Kérjük a mindenható Atyaisten irgalmát, aki úgy akarta,

hogy amint az ő gondviselő jósága megmutatkozik az üdvösség történetében, úgy mutatkozzék meg a házastársi szeretetben, hűségben (és termékenységben) is:

F. Újítsd meg, Urunk, szolgáid hűségét!

Istenünk, szentséges Atyánk,

te hűséges vagy,

és nemcsak számonkéred a veled kötött szövetséget,

hanem meg is jutalmazod azokat,

akik azt megtartják.

Áldd meg ezeket a testvéreinket,

Akik házasságkötésük (huszonötödik, ötvenedik,

hatvanadik) évfordulóját ünneplik:

F. Újítsd meg, Urunk, szolgáid hűségét!

Teegyszülött Fiaddal és a Szentlélekkel együtt

öröktől fogva

az élet és a szeretet teljes közösségében élsz.

Engedd, hogy a szeretetnek azt a szövetségét,

amelyet ezek a szolgáid (testvéreink)

a házasságkötéskor vállaltak,

örökké emlékezetükben tartsák

és hűségesen megőrizzék:

F. Újítsd meg, Urunk, szolgáid hűségét!

Te az emberi élet eseményeit

gondviselésedben arra használod fel,

hogy a hívőket elvezesd

a Krisztus misztériumában való részesedésre.

Add, hogy ezek a szolgáid (testvéreink)

jóban és rosszban készséges lélekkel kitartsanak,

minden igyekezetükkel Krisztushoz ragaszkodjanak,

és mindenekelőtt neki éljenek:

F. Újítsd meg, Urunk, szolgáid hűségét!

Te azt akartad, hogy a hitvesi életközösség

 a keresztény élet példaképe legyen.

Add meg, hogy a keresztény házastársak mindnyájan

Fiad szeretetének szent titkáról tanúskodjanak

a világban:

F. Újítsd meg, Urunk, szolgáid hűségét!

1. A pap így fejezi be a könyörgést:

Istenünk,

a családi közösségnek a te rendelésed adja meg a szilárd alapját.

Hallgasd meg irgalmasan szolgáid (testvéreink) kérését, és add, hogy a Szent Család példáját követve a te házadban örömmel és vég nélkül dicsérjenek téged.

Krisztus, a mi Urunk által.

F. Áme n.

1. Az Eukarisztia liturgiájában minden a szentmise rendje sze rint történik az alábbiak kivételével.

Az adományok előkészítéséhez - ha alkalmas - a házastársak

vihetik az oltárhoz a kenyeret, valamint a bort és a vizet.

1. A Miatyánk elmondása után, a Szabadíts meg, kérünk, Urunk... elhagyásával a pap a házastársak felé fordulva kiterjesztett kézzel mondja:

Téged dicsérünk és áldunk, Istenünk,

mindene k Teremtője,

aki kezdetben megalkottad a férfit és a nőt,

hogy létrehozzák az élet és a szeretet közösségét.

Hálát adunk neked,

mert kegyesen megáldottad N. és N. szolgáid

 (testvéreink) családi közösségét,

hogy az Krisztusnak és az Egyháznak egységét jelenítse meg.

Tekints jóságosan a mai napon reájuk,

akiknek közösségét megőrizted az örömök

és a gondok között.

Házassági szövetségüket szüntelenül újítsd meg, gyarap ítsd szeretetüket,

erősítsd meg közöttük a béke kötelékét,

hogy (az őket körülvevő gyermekeik között)

mindenkor a te áldásodat élvezzék.

Krisztus, a mi Urunk által.

Mindnyájan így felelnek:

Ámen.

284. Az Úr békéje köszöntés után - ha alkalmas - a helyi szokásoknak megfelelően a házastársak és a jelenlevők a szokott módon a béke és a szeretet jelével üdvözlik egymást.

*285. A* házastársak két szín alatt áldozhatnak.

1. A mise végén a pap megáldja a házastársakat és a jelenlevőket akár a szokásos módon, akár ünnepélyesebb formulával, például a következő módon:

(A diakónus ilyen vagy hasonló szavakkal hívja fel a jelenlevőket az áldás fogadására:)

Fogadjátok Isten áldását:

Ekkor a pap a házastársak fölé terjesztett kézzel ezt mondja:

A mindenható Atyaisten töltse el szíveteket örömmel!

F. Ámen.

Isten egyszülött Fia álljon mellettetek irgalmas szeretetével

jó- és balsorsban!

F. Ámen.

A Szentlélek árassza szívetekbe szeretetét mindenkor!

F. Ámen.

Végül megáldja az összes jelenlevőt is, hozzátéve:

És titeket mindnyájatokat, akik itt együtt vagytok, áldjon meg a mindenható Isten,

az Atya, a Fiú + és a Szentlélek!

F. Ámen.

HIRDETÉSEK

Felnőtt asszisztenciára várjuk azon felnőtt férfiak jelentkezését, akik voltak már bérmálkozók, és a 16 életévüket betöltötték, és szívesen szolgálnának a szentmiséken. Ministránsok jelentkezését is várjuk: olyan fiatal fiúkat és lányokat, akik 8. életévüket betöltötték, de még nem múltak el 20 évesek.

Bercelre szacellánt (sekrestyést), illetve takarítót keresünk.

Tekintettel arra, hogy az ország egyre több területén alakul ki üzemanyaghiány, előfordulhat, hogy a plébánosnak vagy akolitusnak nem sikerül a szertartások előtt kellően megtankolni az autót, és így a szertartások elmaradhatnak, illetve jelentős késéssel kezdődhetnek. Kérjük szíves megértésüket. Egyébiránt a papok használatában lévő autók a Váci Egyházmegye vagy plébánia tulajdonát képezik, így kedvezményes üzemanyag vásárlásra nem lehetnek ezek a járművek jogosultak, a piaci áron tankolhatjuk őket (benzin esetében: 693 Ft/liter gázolajnál: 730 Ft/liter áron). Ezért a Váci Egyházmegye 2022.07.30-án kelt iránymutatásában Dr. Ménesi Balázs Gazdasági és Humán Erőforrás Főigazgató, Vagyonkezelő nyomatékosan kérte: „Mint ismert, az ársapka a jelen szabályozás szerint 2022. október 1-ig lesz érvényben, valamint az elmúlt 2 hónap alatt már másodszor szűkítették a kedvezményezettek körét. Azaz a helyzet képlékeny, amit a Százhalombattai finomító éppen megkezdett karbantartása is nehezít, emiatt átmeneti ellátási hiányok is előfordulhatnak. Ezért javasoljuk, hogy csak annyit autózzanak, amennyit feltétlenül szükséges.”

**2022.08.06-15 Tíznapos tábor Gyenesdiáson**

2022.08.08 H Szent Domonkos áldozópap – E

 08:00 Gipsz Jakab temetése a Berceli Egyházi Temetőben

 10:00 Szentmise Faludi-Szabó Violetta Fanni skrutinium szertartása

2022.08.09. K A KERESZTRŐL NEVEZETT SZENT TERÉZIA BENEDIKTA (EDITH STEIN) SZŰZ ÉS VÉRTANÚ, EURÓPA TÁRSVÉDŐSZENTJE – Ü

 11.30 Ft. Tóth Péter Domonkos atya temtése Veszprém, Regina Mundi templom ( Veszprém, Iskola utca 5.) majd Veszprém Vámos úti temető szülői sírhely

2022.08.10. Sz SZENT LŐRINC DIAKÓNUS ÉS VÉRTANÚ – Ü

 16:00 Ft. Barotai Endre a. temetése Maglód templom, majd helyi temető

2022.08.11. Cs Szent Klára szűz – E

 09:00 Klátyik István temetése majd gyászmiséje Bercelen

2022.08.12 P Chantal Szent Johanna Franciska szerzetesnő – e

 16:00 Ft. Pásztor Győző atya temetése Dabas-Sári majd helyi temető

 17:00 Szentmise Faludi-Szabó Violetta Fanni keresztelése

2022.08.13 Sz Boldog XI. Ince pápa – E



2022.08.13 Sz 1ÚTON nemzetközi zarándoknap: Nézsa-Keszeg-Kosd-Vác szakaszon Gyülekező 7:30-8:00 Nézsa Szent Jakab Templom, Érkezés: Vác 18:00 Szentmisére

Információ: Zajacz Miklós 06/30-490-3080 <http://1uton.mariaut.hu/>

 10:00 Szentmise a Nógrádkövesdi Templomban

 11:00 XI. Palócfasírt Fesztivál megnyitója Nógrádkövesden

 14.00 SZURDOKPÜSPÖKI XIV. LIBAFESZTIVÁL MEGNYITÓ Óvodás gyermekek, általános iskolások, helyi és meghívott hagyományőrző csoportok fellépése

 16.00 "Barangolás a mesék birodalmában" - interaktív mesekoncert óriásbábok részvételével, a Pesti Zenés Színpad előadásában

 17.00 Libaszépségverseny

 18.30 DELTA

 21.00 BIKINI

 22:30 Szabadtéri DISCO

**2022.08.14. V 08:30 Szentmise a Berceli Templomban**

 Faludi-Szabó Violetta Fanni kiválasztási szertartása

**Évközi 10:30 Szentmise a Galgagutai Templomban**

**XIX. 10:30 Igeliturgia a Becskei Templomban**

 **12:00 Igeliturgia a Szécsénkei Templomban**

 **12:00 Szentmise a Nógrádkövesdi Templomban**

 **Jubiláns házasok megáldása**

**2022.08.15 SZŰZ MÁRIA MENNYBEVÉTELE (NAGYBOLDOGASSZONY) – FÜ**

Parancsolt ünnep, vagyis kötelező a szentmisén való részvétel ugyanúgy, mint karácsony vagy újév napján. **A plébánia munkaszünetet biztosít az alkalmazottai számára**, és a katolikus munkaadók, foglalkoztatók, vállalkozók is **érezzék lelkiismereti kötelességüknek a nap szentmisével és munkaszünettel való megszentelését.**

**Ez természetesen más vasárnapokra is vonatkozik.**

 **08:30 Szentmise a Berceli Templomban**

 **10:30 Igeliturgia a Galgagutai Templomban**

 **10:30 Szentmise a Becskei Templomban**

 **12:00 Szentmise a Szécsénkei Templomban**

 **12:00 Igeliturgia a Nógrádkövesdi Templomban**

 *15:30 Tervezett indulás a Berceli Plébánia elől a Parlamentbe*

 *17:00 Engesztelő imaóra a Szent Korona előtt a Parlamentben*

**2022.08.19 P 13:00 A berceli, becskei, szécsénkei és nógrádkövesdi egyházi temetők bejárása a Váci Egyházmegyei Temetőfenntartó Kft. munkatársaival**

SZENT ISTVÁN KIRÁLY MAGYARORSZÁG FŐVÉDŐSZENTJE – FÜ

 16:30 Vigíliai Szentmise a Nógrádkövesdi Templomban

 18:00 Vigíliai Szentmise a Galgagutai Templomban kenyérszenteléssel

2022.08.20 P 08:30 Szentmise a Berceli Templomban kenyérszenteléssel

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005

**Minden jog fenntartva, beleértve a másoláshoz, digitalizáláshoz való jogot is.**